Kerava-sali

Kerava-sali on Keravan keskustassa sijaitseva konsertti- ja kokoussali. Se sijaitsee Keuda-ammattioppilaitoksen mukaan nimetyssä Keuda-talossa osoitteessa Keskikatu 3 lähellä rautatieasemaa. Kerava-salissa on 385 istumapaikkaa ja nouseva katsomo. Salin akustiikka on muunneltavissa kuhunkin käyttötarkoitukseen eri musiikkityyleistä teatteriin ja kokouskäyttöön. Näyttämöaukon leveys on 12 metriä.

Kerava-sali on yksi Keski-Uudenmaan Teatterin vakituisista esityspaikoista.

Lähteet

Keravan rakennukset ja rakennelmat
Suomen konserttitalot